එසේම සැමියා විසින් පොරෝ පහර එල්ල කිරීමට දින 3 කට පෙර මෙම කාන්තාවට පහර දී ඇගේ දකුණු අත කඩා දමා ඇති අතර ඒ සදහා ද සිංහල ප්‍රතිකාර කරමින් සිටියදී මෙසේ පොරෝ පහර එල්ල කර තිබෙනවා.කෙසේ වෙතත් පොරෝ පහර එල්ල කළ සැකකාර සැමියා පොල්පිතිගම පොලිස්ථානය මගින් 21 වන දා සවස අත්අඩංගුවට ගෙන ඇති අතර ඔහු අද (22) මහව අධිකරණයට ඉදිරිපත් කිරීමට නියමිත බව පොල්පිතිගම පොලිසිය පවසනවා.එසේම පහර කෑ අවස්ථාවේ අදාල පොරව කාන්තාවගේ හිසෙන් ඉවත් නොකර රෝහල් ගත කිරීම සම්බන්ධයෙන් වෛද්‍යවරු ප්‍රදේශවාසීන්ට ස්තුති කළ අතර එසේ පොරව ඉවත් කළානම් ඒ අවස්ථාවේදීම කාන්තාවගේ ජීවිතය අවසන් වීමටද ඉඩ ඇතැයි වෛද්‍යවරු සඳහන් කර තිබෙනවා.මේ වන විට සැත්කමට බදුන් කළ කාන්තාව කුරුණෑගල ශික්ෂණ රෝහලේ දැඩිසත්කාර ඒකකයේ ප්‍රතිකාර ලබන අතර ඇයගේ තත්ත්වය තරමක් බරපල බව රෝහල් ආරංචි මාර්ග පවසනවා.